open-index/open-wikipedia-markdown huggingface dataset:
Μάχη της Κορυτσάς

Η **μάχη της Κορυτσάς** διεξήχθη κατά τη διάρκεια του ελληνοϊταλικού πολέμου του 1940–41 στην πόλη Κορυτσά στη νότια Αλβανία μεταξύ της ιταλικής 9ης Στρατιάς που την υπερασπίστηκε και του επιτιθέμενου Γ' Σώματος Στρατού.

Μετά το τέλος της αρχικής ιταλικής εισβολής που ξεκίνησε στις 28 Οκτωβρίου, οι ελληνικές δυνάμεις ξεκίνησαν αντεπίθεση στις αρχές Νοεμβρίου. Η μάχη για την Κορυτσά αποτελούσε το πρώτο μέρος της επιχείρησης εναντίον των Ιταλών και σηματοδότησε την τελική φάση της ελληνικής διείσδυσης στον τομέα της Μάχης Μόροβα-Ιβάν.

Η ιταλική 9η Στρατιά βρισκόταν σε χαρακώματα γύρω από την πόλη, αλλά ο σκληρός αγώνας για δύο ημέρες οδήγησε στο σπάσιμο της ιταλικής αμυντικής γραμμής από τους Έλληνες και της κατάληψης της πόλης. Τα κατάλοιπα της Στρατιάς απέφευγαν την αιχμαλωσία, καθώς οι ελληνικές δυνάμεις δεν είχαν αρκετά οχήματα για να ακολουθήσουν τους Ιταλούς που υποχωρούσαν.

## Η κατάληψη της πόλης
Στις 14 Νοεμβρίου 1940 και μετά από την αρχική, αμυντική στάση των ελληνικών δυνάμεων, ξεκίνησε η αντεπίθεση στον τομέα της Δυτικής Μακεδονίας. Στις 21 Νοεμβρίου οι Ιταλικές δυνάμεις, πιεζόμενες από τμήματα του 53ου συντάγματος Πεζικού της ΙΧ μεραρχίας του ελληνικού Γ’ Σ.Σ., υποχρεώθηκαν σε εγκατάλειψη του οροπεδίου της Κορυτσάς και σύμπτυξη προς το Πόγραδετς. Το σύνταγμα ήταν στελεχωμένο από εφέδρους που κατάγονταν από τη Δυτική Μακεδονία και γνώριζαν άριστα τη μορφολογία των περιοχών. Μετά από επιτυχείς μάχες στην οροσειρά Μοράβα, τα ελληνικά τμήματα διατάχθηκαν να αναμένουν περαιτέρω εντολές για προέλαση. Με πρωτοβουλία του υποδιοικητή του συντάγματος, Ευρυτάνα αντισυνταγματάρχη Δημητρίου Θεοδωράκη, το πρωί της 22ας Νοεμβρίου απόσπασμα του συντάγματος αποτελούμενο από ένα τάγμα ενισχυμένο με λόχο ιππικού 25 ανδρών, καταδίωξαν τα υπολείμματα της Ιταλικής οπισθοφυλακής και εισήλθαν στην πόλη της Κορυτσάς, καταλαμβάνοντάς την.
Ο ίδιος ο Θεοδωράκης υπέγραψε ως εκπρόσωπος του ελληνικού στρατού το πρακτικό παράδοσης της πόλης από τις Αλβανικές αρχές και εν-συνεχεία εξέδωσε προκήρυξη, αυτό-διορισθείς φρούραρχος Κορυτσάς, ενώ διόρισε νέα δημοτική αρχή. Η πόλη παρέμεινε υπό ελληνική διοίκηση έως και τις 12 Απριλίου 1941, όταν ο ελληνικός στρατός εγκατέλειψε τα εδάφη της Αλβανίας, προκειμένου να αποφύγει την περικύκλωση από τις γερμανικές μονάδες.
## Πηγές
* Κωνσταντίνος Θεοδωράκης, εφημερίδα «Εθνική Ηχώ», φύλλο Νοεμβρίου 2020, σελ. 4: «22α Νοεμβρίου, η 80η επέτειος της Απελευθέρωσης της Κορυτσάς».

## Παραπομπές


Κ
Άγιος Νικόλαος Αργολίδας

Με την ονομασία **Άγιος Νικόλαος** μπορεί να αναφέρονται οι εξής οικισμοί που ανήκουν στην Περιφερειακή Ενότητα Αργολίδας:

* ο Άγιος Νικόλαος Αδαμίου Αργολίδας , οικισμός στο Δήμο Επιδαύρου
* ο Άγιος Νικόλαος Αλέας Αργολίδας , οικισμός στο Δήμο Άργους-Μυκηνών
* ο Άγιος Νικόλαος Κρανιδίου Αργολίδας , οικισμός στο Δήμο Ερμιονίδας

## Δείτε επίσης
* Άγιος Νικόλαος (ελληνικά τοπωνύμια)

Κατηγορία:Αποσαφηνίσεις ελληνικών τοπωνυμίων
Δημοψήφισμα αλλαγής ονόματος της Νότιας Οσσετίας (2017)

Στη Νότια Οσσετία πραγματοποιήθηκε στις 9 Απριλίου 2017 **δημοψήφισμα για την αλλαγή του ονόματος της περιοχής**, παράλληλα με τις προεδρικές εκλογές.

Το νέο όνομα εγκρίθηκε με ποσοστό 79,53% και έτσι το Σύνταγμα θα τροποποιηθεί ώστε το επίσημο όνομα της χώρας να αλλάξει από «Δημοκρατία της Νότιας Οσσετίας» σε «*Δημοκρατία της Νότιας Οσσετίας - Κράτος της Αλανίας*» («Νότια Οσετία-Αλανία»), σε μια αναφορά στην Αλανία, ένα κράτος που δημιουργήθηκε από τους Αλανούς. Οι σύγχρονοι Οσέτιοι προέρχονται από τους Αλανούς, αν και το όνομα «Οσέτιος» είναι γεωργιανής προέλευσης. 

## Ερώτημα και αποτελέσματα
"Συμφωνείτε με την τροποποίηση του πρώτου μέρους του άρθρου 1 του Συντάγματος της Δημοκρατίας της Νότιας Οσετίας;" 

## Παραπομπές


Νοτια Οσσετια
Κατηγορία:Εκλογές στην Νότια Οσσετία
Λαογραφικό Μουσείο Ανδρίτσαινας

Το **Λαογραφικό Μουσείο Ανδρίτσαινας** ιδρύθηκε το 1981 από τον Εξωραϊστικό Σύλλογο Γυναικών Ανδρίτσαινας, με σκοπό την διάσωση, φύλαξη και διατήρηση της ιστορία της περιοχής.

## Ιστορικό
Το μουσείο, τα πρώτα χρόνια της λειτουργίας του, στεγαζόταν σε παλιό αρχοντικό, με αντικείμενα από οικογένειες της Ανδρίτσαινας. Έπειτα μεταφέρθηκε στο τριώροφο αρχοντικό Γεωργίου Κανελλόπουλου, το οποίο κληροδότησε με τα υπάρχοντα έπιπλα κι αντικείμενα, η τελευταία κληρονόμος Γαληνή Κανελλοπούλου, η οποία δώρισε παράλληλα και όλη την κινητή και ακίνητη περιουσία της ιδρύοντας το Ίδρυμα Κληρονόμων Γεωργίου και Φούλας Κανελλοπούλου το οποίο υποστηρίζει τη λειτουργία του Λαογραφικού Μουσείου. Σήμερα, αριθμούνται συνολικά περισσότερα από 4000 εκθέματα που καλύπτουν την περίοδο 1832-1932.

## Ενότητες μουσείου
Το μουσείο αναπτύσσει τα εκθέματά του σε τρεις ορόφους:

### Ισόγειο
Στο ισόγειο εκτίθενται εργαλεία κι αντικείμενα της αγροτικής ζωής, όπως οικιακά σκεύη, καζάνια, ταψιά, αργαλειός με την υφάντρα, λάμπες και πολλά άλλα.

### Πρώτος όροφος
Στον πρώτο όροφο, αναπαρίσταται το αρχοντικό, όπως ήταν, με το σαλόνι, την τραπεζαρία, τα υπνοδωμάτια, την κουζίνα, το χειμωνιάτικο, μαζί και τις φωτογραφίες των προγόνων.

### Δεύτερος όροφος
Στον δεύτερο όροφο, όπου είναι μια ενιαία αίθουσα 180 τ. μ. εκτίθενται διάφορα αντικείμενα και παλιές ενδυμασίες, χωρισμένα σε τμήματα, όπως το παλιό κουρείο, γραμμόφωνα, το μπαούλο του ιδρυτικού μέλους της Φιλικής Εταιρείας Παν. Αναγνωστόπουλου. Επίσης, τοποθετημένα σε βιτρίνες, οι στολές της Αμαλίας και του φουστανελά, νυφικά, στολές ηρώων, παιδικά ρούχα, κεντήματα. Ακόμη, έντυπο υλικό, όπως παλιές εφημερίδες, περιοδικά, έγγραφα κ.α.

## Παραπομπές


## Εξωτερικοί σύνδεσμοι
* Λαογραφικό Μουσείο Ανδρίτσαινας 

Κατηγορία:Μουσεία στην Ηλεία
Κατηγορία:Ανδρίτσαινα
Δυναστεία των Αχαιμενιδών

Η **δυναστεία των Αχαιμενιδών** (Παλαιά Περσικά:  , περσικά: هخامنشی *Haxâmaneši*, αρχαία ελληνικά: Ἀχαιμενίδαι, λατινικά: *Achaemenides*) ήταν μία παλαιά βασιλική δυναστεία της Περσίας, που κυβέρνησε την Αυτοκρατορία των Αχαιμενιδών, μία ιρανική αυτοκρατορία που εκτεινόταν από την Αίγυπτο και τη νοτιοανατολική Ευρώπη (δυτικά) ως την κοιλάδα τού Ινδού (ανατολικά).

## Η προέλευση
Η ιστορία της δυναστείας των Αχαιμενιδών είναι κυρίως γνωστή από Έλληνες ιστορικούς, όπως ο Ηρόδοτος, ο Κτησίας και ο Ξενοφών, την Εβραϊκή Βίβλο και άλλα εβραϊκά θρησκευτικά κείμενα, και εγγενείς ιρανικές πηγές. Σύμφωνα με τον Ηρόδοτο, οι Αχαιμενίδες ήταν μία οικογένεια από τη φυλή των Πασαργάδων και πιθανώς εγκαταστάθηκαν γύρω από την τοποθεσία των Πασαργάδων. Πιθανώς κυβέρνησαν άλλες περσικές φυλές τον 9ο αι. π.Χ.

Ο Δαρείος Α΄ ο *Μέγας* ενήγαγε τη γενεαλογία του στον Αχαιμένη (). Ωστόσο δεν υπάρχουν στοιχεία, για έναν βασιλιά που ονομάζεται Αχαιμένης.

## Η δυναστεία
Η βασιλεία ήταν κληρονομική στη δυναστεία των Αχαιμενιδών. Το τελευταίο στοιχείο τού τίτλου βασιλεύς βασιλέων ήταν πάντα «Αχαιμενίδης». Η διαδοχή οριζόταν από τον *βασιλιά των βασιλέων* και ήταν συνήθως ο πρωτότοκος γιος του. Από τον Δαρείο Α΄ έως τον Αρταξέρξη Β΄, ήταν συνήθως μία συμβασιλεία μεταξύ τού πατέρα και τού γιου.

## Γενεαλογία των Αχαιμενιδών της Περσίας

## Δείτε επίσης
* Αυτοκρατορία των Αχαιμενιδών
* Δυναστεία των Αργεάδων
* Τεϊσπίδες
* Βασίλειο της Καππαδοκίας

## Βιβλιογραφικές αναφορές

## Πηγές
* 

## Εξωτερικοί σύνδεσμοι
* 

Κατηγορία:Μοναρχία στην Περσία και στο Ιράν
Κατηγορία:Ιρανικές δυναστείες

Αχαομενιδων
Νόβο-Ογκαριόβο

**Το Νόβο-Ογκαριόβο** () είναι ένα κτήμα στην επαρχία Οντίντσοβο στην Περιφέρεια Μόσχας, ευρισκόμενο στον αυτοκινητόδρομο Ρούμπλιοβο-Ουσπένσκογιε και είναι η προαστιακή κατοικία του Προέδρου της Ρωσίας. Αναγνωρίστηκε επίσημα το 2000.

Το Νόβο-Ογκάριοβο κατασκευάστηκε στο πρώτο μισό της δεκαετίας του 1950 στα θεμέλια μιας βίλας του 19ου αιώνα κατ΄εντολή του Γκεόργκι Μάλενκοφ, για την κόρη του. Το έργο κατασκευής ήταν σε εξέλιξη όταν ο Μάλενκοφ απομακρύνθηκε από την θέση του το 1955, και από τότε χρησιμοποιείται ως γκοσντάτσα, ένα "κρατικό ντάτσα", ως χώρος διακοπών για την στέγαση επισκεπτών, για δεξιώσεις και ως χώρο εργασίας για διάφορες κυβερνητικές επιτροπές.

Από το 1991, το Νόβο-Ογκάριοβο χρησιμοποιείται ως κυβερνητική κατοικία, ως επί το πλείστον αχρησιμοποίητη, μέχρι την ανακαίνισή της από τον Ρώσο Πρόεδρο Βλαντιμίρ Πούτιν το 2000. Ένα τείχος έξι μέτρων περιβάλλει την προεδρική κατοικία.

Τον Οκτώβριο του 2012, ο Πούτιν ανακοίνωσε την πρόθεσή του να εργάζεται από το Νόβο Ογκάριοβο για να αποφεύγει τις μετακινήσεις στη Μόσχα, λόγω της εκτεταμένης κυκλοφοριακής συμφόρησης της πόλης, ωστόσο, εάν είναι απαραίτητο, θα μεταφέρεται το Κρεμλίνο με ελικόπτερο από το Μάιο του 2013.

## Δείτε επίσης
* Κάστρο Μέγιεντορφ 
* Πέτροβο-Ντάλνεγιε 
* Ζαβίντοβο 

## Παραπομπές


Κατηγορία:Κτίρια και κατασκευές στη Μόσχα
Μάχη της Πτολεμαΐδας

Η **μάχη της Πτολεμαΐδας** αναφέρεται σε δύο ξεχωριστά περιστατικά, το πρώτο κοντά από το χωριό Σωτήρη βόρεια της Πτολεμαΐδας και το δεύτερο κοντά στο χωριό Προστάσιος νότια της Πτολεμαΐδας. Και τα δύο γεγονότα έλαβαν χώρα στις 13 Απριλίου 1941 κατά τη διάρκεια της γερμανικής εισβολής στην Ελλάδα. Η μάχη της Πτολεμαΐδας έδωσαν χρόνο ώστε να υπάρξει θετική έκβαση στις ενέργειες που διεξήχθησαν από τις συμμαχικές μονάδες υπό τη γενική διοίκηση της βρετανικής πρώτης θωρακισμένης ταξιαρχίας κατά της γερμανικής 9ης μεραρχίας, ώστε να καλύψουν την αποχώρηση των συμμάχων από τις θέσεις τους στο Κλειδί Ημαθίας και στο Βέρμιο προς τη νέα αμυντική γραμμή του Όλυμπου – Αλιάκμωνα – Άσκιο.

Κατηγορία:Γερμανική εισβολή στην Ελλάδα
Κατηγορία:Μάχες του Β΄ Παγκοσμίου Πολέμου που περιλαμβάνουν τη Γερμανία
Trumbo: Ο πιο γνωστός άγνωστος σεναριογράφος του Χόλιγουντ

Το ***Trumbo: Ο πιο γνωστός άγνωστος σεναριογράφος του Χόλιγουντ*** (αγγλικά: *Trumbo*) είναι αμερικανική ταινία του 2015 σε σκηνοθεσία Τζέι Ρόουτς και σενάριο του Τζον ΜακΝαμάρα. Η ταινία αναφέρεται στη ζωή του Ντάλτον Τράμπο, τον οποίο υποδύεται ο Μπράιαν Κράνστον, και βασίζεται στο βιογραφικό βιβλίο *Dalton Trumbo* του Μπρους Αλεξάντερ Κουκ.

## Πλοκή
Ο Ντάλτον Τράμπο είναι ένας από τους πιο γνωστούς σεναριογράφους του Χόλυγουντ, ωστόσο διώκεται επειδή είναι μέλος του κομμουνιστικού κόμματος των ΗΠΑ. Είναι ένας από τους 10 σεναριογράφους που καλούνται να καταθέσουν στην Επιτροπή Αντιαμερικανικών Δραστηριοτήτων. Οι σεναριογράφοι δεν απαντούν ευθέως στις ερωτήσεις της Επιτροπής, καθώς ελπίζουν ότι θα αθωωθούν ασκώντας έφεση στο Ανώτατο Δικαστήριο, αφού η πλειοψηφία των δικαστών είναι Δημοκρατικοί. Όμως, ένας δικαστής πεθαίνει αιφνίδια και χάνεται η πλειοψηφία. Έτσι, ο Τράμπο μπαίνει στη φυλακή το 1950 και αποφυλακίζεται το 1951.

Μετά την αποφυλάκιση, και καθώς η Μαύρη Λίστα του Χόλυγουντ διευρύνεται, ο Τράμπο δουλεύει και παραδίδει τα σενάρια με άλλο όνομα. Κερδίζει το Όσκαρ Καλύτερης Ιστορίας για το *[[Διακοπές στη Ρώμη]]*, όμως το βραβείο πιστώνεται ο φίλος του Ίαν ΜακΛίλαν Χάντερ. Στη συνέχεια, μετακομίζει σε ένα άλλο σπίτι και δουλεύει με πέντε διαφορετικά ονόματα και με την γυναίκα του και τη μεγάλη του κόρη ως βοηθούς, γεγονός που προκαλεί οικογενειακές εντάσεις. Μία εταιρεία παραγωγής γυρίζει την ταινία *The Brave One* σε σενάριο του Τράμπο και την κυκλοφορεί αναγράφοντας τον σεναριογράφο ως Ρόμπερτ Ριτς. Η ταινία τελικά κερδίζει το Όσκαρ Καλύτερης Ιστορίας και το παραλαμβάνει αντιπρόσωπος.

Στη συνέχεια, ο Κερκ Ντάγκλας του ζητά να γράψει το σενάριο της ταινίας *Σπάρτακος* και ο σκηνοθέτης Ότο Πρέμιντζερ του ζητά το σενάριο για την ταινία *Έξοδος*. Και στις δύο περιπτώσεις, αναγράφεται το όνομα του Τράμπο ως σεναριογράφου. Κατά τη διάρκεια της προβολής του *Σπάρτακος*, πλήθος διαμαρτύρεται έξω από τις κινηματογραφικές αίθουσες, ωστόσο ο πρόεδρος Κένεντι δηλώνει δημόσια πως του άρεσε η ταινία.

Μετά από χρόνια, ο Τράμπο, βγάζοντας λόγο, δηλώνει πόσο κακό έκανε στους σεναριογράφους η Μαύρη Λίστα, πως άνθρωποι έχασαν τη δουλειά τους λόγω αυτής και πόσοι άλλοι αναγκάστηκαν να απαρνηθούν τις ιδέες τους για να βρουν δουλειά.

## Διανομή

## Βραβεία/Διακρίσεις
Ο Μπράιαν Κράνστον έλαβε υποψήφιότητα για το BAFTA, τη Χρυσή Σφαίρα και το Όσκαρ Α' Ανδρικού Ρόλου.

Η Έλεν Μίρεν έλαβε υποψήφιότητα για τη Χρυσή Σφαίρα Β' Γυναικείου ρόλου.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2015
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Ταινίες βασισμένες σε βιογραφίες
Κατηγορία:Ταινίες γυρισμένες στην Ουάσινγκτον (πολιτεία)
Κατηγορία:Ταινίες γυρισμένες στο Λος Άντζελες
Κατηγορία:Ταινίες με μουσική σύνθεση Θίοντορ Σαπίρο
Κώστας Δαμαβολίτης

Ο **Κώστας Δαμαβολίτης** είναι Έλληνας πολιτικός, προπονητής μαχητικών αθλημάτων και πρώην αθλητής του κικ μπόξινγκ.

## Βιογραφία
Κατοικεί στο Ηράκλειο Κρήτης και ασχολήθηκε από νεαρή ηλικία με τα μαχητικά αθλήματα, ενώ συμμετείχε σε περισσότερους από 40 επίσημους αγώνες κικ μπόξινγκ. Η ενασχόλησή του με την πολιτική εγκαινιάστηκε στις εκλογές που διεξήχθησαν τον Μάιο του 2012, όταν ήταν υποψήφιος των ΑΝΕΛ στην εκλογική περιφέρεια Ηρακλείου, ερχόμενος τρίτος στις προτιμήσεις των ψηφοφόρων του κόμματος με 4096 ψήφους. Στις επαναληπτικές εκλογές του επόμενου μήνα, ήταν δεύτερος στη λίστα των ΑΝΕΛ, πίσω από τον Νότη Μαριά που τελικά εξελέγη.

Τον Μάιο του 2014 αντικατέστησε ως πρώτος επιλαχών τον Νότη Μαριά, ο οποίος παραιτήθηκε από το βουλευτικό αξίωμα προκειμένου να συμμετάσχει στις επικείμενες ευρωεκλογές. Στις εκλογές του Ιανουαρίου του 2015 εξελέγη βουλευτής Ηρακλείου συγκεντρώνοντας 2793 ψήφους, όμως τον Ιούλιο του ίδιου έτους παραιτήθηκε από τη βουλευτική του έδρα μετά τη διαγραφή του από την Κ.Ο. των ΑΝΕΛ εξαιτίας της διαφωνίας του με την κεντρική γραμμή του κόμματος, τοποθετούμενος του υπέρ του ΝΑΙ στο δημοψήφισμα της 5ης Ιουλίου, θεωρώντας το ΟΧΙ ως μια ενέργεια υψηλού ρίσκου, με βάση της υπάρχουσες συνθήκες εκείνης της περιόδου. Κατά τη διάρκεια της κοινοβουλευτικής θητείας του με τους ΑΝΕΛ ήταν *τομεάρχης Ανάπτυξης και Ανταγωνιστικότητας, Ενέργειας και Κλιματικής Αλλαγής*. 

Το 2016 προσχώρησε στο Κίνημα Άρδην του Γιώργου Καραμπελιά, ενώ το 2019 συμπεριλήφθηκε στις προσωπικότητες που τάχθηκαν υπέρ της διενέργειας δημοψηφίσματος για τη συμφωνία των Πρεσπών.

## Παραπομπές


Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Ηρακλείου
Κατηγορία:Έλληνες αθλητές του κικ μπόξινγκ
Ταξίδι στο Darjeeling

Το ***Ταξίδι στο Darjeeling*** (πρωτότυπος τίτλος: ***The Darjeeling Limited***) είναι μία αμερικανική δραματική-κωμική ταινία περιπέτειας, του 2007, σε σκηνοθεσία Γουές Άντερσον, ο οποίος συμμετείχε και στην παραγωγή και στο σενάριο, στο οποίο συνεργάστηκε με τον Ρόμαν Κόπολα και τον Τζέισον Σουόρτσμαν. Στην ταινία πρωταγωνιστούν οι Όουεν Γουίλσον, Έιντριεν Μπρόντι και Σουόρτσμαν. Επίσης, εμφανίζονται σε cameo ρόλους, μεταξύ άλλων ο Μπιλ Μάρεϊ, η Αντζέλικα Χιούστον και η Νάταλι Πόρτμαν.

## Πλοκή
Η πλοκή της ταινίας επικεντρώνεται σε τρία αταίριαστα αδέλφια από την Αμερική, τα οποία έχουν έναν χρόνο να μιλήσουν μεταξύ τους και προσπαθούν να βρουν τη μητέρα τους ύστερα από καιρό, ταξιδεύοντας μέσα σε ένα τρένο, στην Ινδία. Η αναζήτησή τους αυτή τους οδηγεί με απροσδόκητο τρόπο στην έρημο, παρέα με έντεκα βαλίτσες, έναν εκτυπωτή και ένα πλαστικοποιητικό μηχάνημα. **

## Κυκλοφορία
Η ταινία κυκλοφόρησε στις 26 Οκτωβρίου του 2007, από τη Fox Searchlight Pictures. Ενώ σε γενικές γραμμές έλαβε θετικές κριτικές, επίσης, σημείωσε και εισπρακτική επιτυχία, έχοντας έσοδα που ανέρχονται $35 εκατομμύρια.

## Υποψηφιότητες και βραβεία
Η ταινία έλαβε και μερικές βραβεύσεις, όπως στο 2008, κερδίζοντας το βραβείο Καλύτερης Κωμωδίας, στα Grownups Awards.

Το 2007, προβλήθηκε στο 48ο Φεστιβάλ Κινηματογράφου Θεσσαλονίκης ως ταινία λήξης*.*

## Παραπομπές


## Εξωτερικοί σύνδεσμοι
*  at Fox Searchlight
* 
* 
* 

Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές δραματικές κωμικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες παραγωγής Dune Entertainment
Κατηγορία:Ταινίες σε παραγωγή Γουές Άντερσον
Κατηγορία:Ταινίες γυρισμένες στην Ινδία
Μπίλι Γιορκ

H **Αντελίν "Μπίλι" Γιορκ** (*[[αγγλικά]] : Adeline 'Billie' Yorke*),(19 Δεκεμβρίου 1910 Ραβαλπίντι, Βρετανική Ινδία - 9 Δεκεμβρίου 2000), ήταν Βρετανίδα πρώην πρωταθλήτρια της αντισφαίρισης.

Ήταν νικήτρια στο διπλό του Ρολάν Γκαρός το 1936, 1937 και το 1938 με συμπαίκτρια την Σιμόν Ματιέ και φιναλίστ στο διπλό μεικτό με συμπαίκτη τον Μαρσέλ Μπερνάντ. Στο Γουίμπλεντον και στο διπλό ήταν νικήτρια το 1937 με συμπαίκτρια την Σιμόν Ματιέ και φιναλίστ το 1933 με συμπαίκτρια την Φρέντα Τζέιμς, το 1938 με συμπαίκτρια την Σιμόν Ματιέ και το 1939 με συμπαίκτρια την Έλεν Χαλ Γιάκομπς.

Στο Πρωτάθλημα αντισφαίρισης Ανατολικής Μεσογείου στο διπλό ήταν νικήτρια το 1937 με συμπαίκτρια την Σιμόν Ματιέ, φιναλίστ το 1936 με συμπαίκτρια την Γιαντβίγκα Γεντζεγιόβσκα και το 1938 με συμπαίκτρια την Γκρέισιν Γoυέλερ. Στο μεικτό ήταν νικήτρια το 1938 με συμπαίκτη τον Μαξ Έλμερ και φιναλίστ το 1936 με συμπαίκτη τον Ρολάν Ζουρνύ και το  1936 με συμπαίκτη τον Ζαν Λεσούρ.

## Παραπομπές


Κατηγορία:Βρετανίδες αθλήτριες της αντισφαίρισης
Κατηγορία:Νικητές Γαλλικού Όπεν
Τζέισον Σουόρτσμαν

[μικρογραφία|250x250εσ|Ο Σουόρτσμαν με την [Ελίζαμπεθ Μος το 2014]]
Ο **Τζέισον Σουόρτσμαν** (αγγλικά: *Jason Francesco Schwartzman*. 26 Ιουνίου 1980) είναι Αμερικανός ηθοποιός, σεναριογράφος και μουσικός. Περισσότερο γνωστός είναι, για τις εμφανίσεις του σε ταινίες του Γουές Άντερσον, μεταξύ αυτών το *[[Rushmore (ταινία)|Rushmore]]* (1998), το *[[Ταξίδι στο Darjeeling]]* (2007) και το *[[Ξενοδοχείο Grand Budapest]]* (2014). Εκτός από την προαναφερθείσα συνεργασία, έχει πρωταγωνιστεί και σε ταινίες όπως το *Spun* (2003), το *Shopgirl* (2005) και το *Marie Antoinette* (2006).

Εκτός από τον κινηματογράφο, έχει εμφανιστεί και στην τηλεόραση, έχοντας πρωταγωνιστικό ρόλο στη σειρά του HBO, *Bored to Death* (2009-2011). Αρχής γενομένης το 2006, με την ίδρυση του **Coconut Records**, ο Σουόρτσμαν, ασχολείται επαγγελματικά και με τη μουσική, όπου κυκλοφόρησε τον πρώτο του δίσκο, ονόματι *Nighttiming*, το 2007. Το 2009, ακολούθησε κι άλλος, ο οποίος μπήκε και στα αμερικανικά charts.

Ο Σουόρτσμαν ήταν ένα από τα τρία άτομα, μαζί με τους Ρόμαν Κόπολα και Χιούγκο Γκίνες που συνέλαβαν την ιδέα για το σενάριο της ταινίας του Γουές Άντερσον *[[Η γαλλική αποστολή (ταινία)|Η γαλλική αποστολή]]* (2021), την οποία και παίζει έναν μικρό ρόλο.

## Φιλμογραφία

## Παραπομπές


## Εξωτερικοί σύνδεσμοι

*
*Wunderkammer Magazine Retrospective on Schwarzman, 2009
*Schwartzman Interview on The Hour with George Stroumboulopoulos
* Schwartzman's Guest DJ Set on KCRW KCRW Guest DJ Set 
* Schwartzman interview - he talks life, food and movies 
*Young Baby Records official site
*Coconut Records at Rhapsody
*Coconut Records at Facebook
*Coconut Records at Myspace

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί συνθέτες
Κατηγορία:Ντράμερς
Κατηγορία:Αμερικανοί σεναριογράφοι
Κατηγορία:Οικογένεια Κόπολα
Κατηγορία:Αμερικανικά indie rock συγκροτήματα
Κατηγορία:Αμερικανοί συνθέτες μουσικής ταινιών
Σεισμός της Κω (2017)

**Ο σεισμός του Αιγαίου** είχε μέγεθος 6,7 βαθμών της κλίμακας Ρίχτερ σημειώθηκε στις 21 Ιουλίου 2017, 01:31:00 τοπική ώρα προκάλεσε δύο θανάτους, 120 τραυματισμούς και πολλές ζημιές στη Κω και 360 τραυματισμούς στην Τουρκία.

## Σεισμός
μικρογραφία|USGS ShakeMap for the event
Ο σεισμός είχε μέγεθος 6,7 βαθμών της κλίμακας Ρίχτερ. Η μέγιστη αντιληπτή ένταση ήταν VIII στην κλίμακα Μερκαλι, το επίκεντρο του σεισμού ήταν στον θαλάσσιο χώρο 10 χιλιόμετρα νοτιοδυτικά από το Μπόντρουμ και 20 χιλιόμετρα βορειοανατολικά της Κω ο σεισμός έγινε ιδιαίτερα αισθητός στη Ρόδο, στην Κάλυμνο, στη Λέρο, στην Ικαρία και στη Σάμο, καθώς και στην Τουρκία, ιδιαίτερα στη Μαρμαρίδα και στις γειτονικές περιοχές της Αλικαρνασσού και της Κνίδου.

## Τσουνάμι
Ένα τσουνάμι προκλήθηκε από τον σεισμό και προκάλεσε τοπικές πλημμύρες και κάποιες ζημιές κατά μήκος των ακτών της Κω και της χερσονήσου του Bodrum. το μεγαλύτερο ύψος μετρήθηκε στο λιμάνι της Κω 1,5 μ.

## Θύματα
thumb|Καταστροφές από το σεισμό

Στην Κω ο σεισμός είχε ως αποτέλεσμα την απώλεια δύο ανθρώπων όταν κατέρρευσε οροφή από μπαρ, οι τραυματίες στο νησί έφτασαν τους 120 ενώ στην Τουρκία τους 360.

## Καταστροφές
Ο σεισμός προκάλεσε βλάβες κυρίως σε παλαιά πλινθόκτιστα κτίρια, καθώς και στο κύριο λιμάνι της νήσου, αρκετά μνημεία πολιτιστικής κληρονομιάς υπέστησαν βλάβες, ενώ κατέρρευσε το ιερό του Μητροπολιτικού Ναού του Αγ. Νικολάου και τμήμα του μουσουλμανικού τεμένους στην πλατεία Ελευθερίας.

## Παραπομπές


Κως 2017
Τζόαν Κάρι

H **Πατρίτσια "Τζόαν" Κάρι** (*[[αγγλικά]] : Patricia Joan Curry*), γεννημένη τον Δεκέμβριο του 1918, είναι Βρετανίδα πρώην πρωταθλήτρια της αντισφαίρισης και της τοιχοσφαίρισης. Το 2014 κατατάχτηκε στια 100 καλύτερες Βρετανίδες αντισφαιρίστριες που έπαιξαν ποτέ.

Στην τοιχοσφαίριση κέρδισε το Βρετανικό ανοιχτό πρωτάθλημα τρεις φορές στη σειρά το 1947, 1948 και 1949. Η πιο μεγάλη νίκη της ήταν το 1948, όταν νίκησε τη θρυλική Ζανέτ Μόργκαν σε πέντε σετ, 9-5, 9-0, 9-10, 6-9, 10-8. Ήταν επίσης φιναλίστ στο πρωτάθλημα τρεις συνεχόμενες φορές το 1950, 1951 και 1952.

Στην αντισφαίριση κέρδισε τον τίτλο του απλού στο Βρετανικό παγκόσμιο πρωτάθλημα σε κλειστό χώρο το 1950 μετά από νίκη σε δύο σετ στον τελικό ενάντια στην Ζαν Κερτιέ. Αγωνιζόταν στο τουρνουά του Γουίμπλεντον από το 1938 έως το 1960. Είχε συμμετάσχει με την εθνική Βρετανική ομάδα στο κύπελλο Γουίνγκαν.

Στο Πρωτάθλημα αντισφαίρισης Ανατολικής Μεσογείου ήταν φιναλίστ στο απλό το 1949, νικήτρια στο διπλό το 1952 με συμπαίκτρια την Πατρίτσια Γουάρντ, και νικήτρια στο μεικτό το 1949 με συμπαίκτη τον Γκοτφρίεντ φον Γκράμ.

## Παραπομπές


Κατηγορία:Βρετανίδες αθλήτριες της αντισφαίρισης
Κατηγορία:Βρετανοί αθλητές της τοιχοσφαίρισης
Κομητείες της Σουηδίας

Οι **Κομητείες της Σουηδίας** (στα σουηδικά, Sveriges län) είναι διοικητική διαίρεση της Σουηδίας.   Η Σουηδία σήμερα χωρίζεται σε 21 κομητείες, ωστόσο, ο αριθμός των κομητειών έχει διαφοροποιηθεί με την πάροδο του χρόνου, λόγω των εδαφικών αλλαγών, διαιρέσεων ή συγχωνεύσεων, των κομητειών. Αυτή η βαθμίδα διοικητικής διαίρεσης εφαρμόσθηκε για πρώτη φορά το 1634 αντικαθιστώντας τις ιστορικές επαρχίες της Σουηδίας (στα σουηδικά, landskap). Στα διοικητικά καθήκοντα των κομητειών περιλαμβάνονται η υγειονομική περίθαλψη, τα δικαστήρια, οι δημόσιες συγκοινωνίες και άλλα. Οι κομητείες της Σουηδίας περαιτέρω διοικητικά διαιρούνται σε 290 δήμους.

## Οι Κομητείες της Σουηδίας
thumb|Οι Κομητείες της Σουηδίας

## Δείτε επίσης
*Επαρχίες της Σουηδίας
*Γεωγραφικά διαμερίσματα της Σουηδίας

## Παραπομπές



Κατηγορία:Γεωγραφία της Σουηδίας
Σουηδια
Κατηγορία:Γεωγραφία της Σουηδίας|Σουηδια
Αλεξάνδρα Σαμουήλ

Η **Αλεξάνδρα Σαμουήλ** (1962) είναι καθηγήτρια στο τμήμα Βυζαντινών και Νεοελληνικών Σπουδών στο Πανεπιστήμιο Κύπρου. Ως συγγραφέας έχει τιμηθεί με το έπαθλο Χρήστου και Ελένης Ξανθοπούλου-Παλαμά της Ακαδημίας Αθηνών.

## Βιογραφία
Γεννήθηκε στην Αθήνα το 1962 και σπούδασε νεοελληνική και γαλλική φιλολογία σε Αθήνα, Θεσσαλονίκη και στο Université Paris Sorbonne-Paris IV.

## Εργογραφία
Από το 1996 δραστηριοποιήθηκε συγγραφικά στα εξής:

(2018) «Πάντα αριθμώ διέταξας». Αναλογία, αριθμολογία και ποίηση, Μελάνι

### Συλλογικά έργα

### Επιμέλεια

### Κριτικές
* ***Ημερολόγιο πολιτισμικού βίου*** (Νάσος Βαγενάς, *Σημειώσεις από την αρχή του αιώνα)*, "The Athens Review of Books", τεύχος 46, Δεκέμβριος 2013
* ***Ξαναδιαβάζοντας τον Παναγιώτη Σούτσο*** (Βάλτερ Πούχνερ, *Τα Σούτσεια)*, Περιοδικό "Νέα Εστία", τεύχος 1815, Οκτώβριος 2008

## Βράβευση
Το 2006 βραβεύτηκε από την Ακαδημία Αθηνών με το έπαθλο Χρήστου και Ελένης Ξανθοπούλου - Παλαμά για τη μελέτη «Ο Παλαμάς και η κρίση του στίχου».

## Παραπομπές


Κατηγορία:Γυναίκες συγγραφείς
Σούζαν Νοέλ

H **Σούζαν Νοέλ** (*[[αγγλικά]]: Susan Diana Barham Noel-Powell*), (8 Ιουνίου 1912 - Οκτώβριος 1991) ήταν Βρετανίδα πρωταθλήτρια της αντισφαίρισης και της τοιχοσφαίρισης. Έμαθε να παίζει τοιχοσφαίριση και αντισφαίριση από τον πατέρα της Έβανς, έναν επιτυχημένο παίκτη.

## Καριέρα στην τοιχοσφαίριση
Η Νοέλ κέρδισε το Βρετανικό ανοιχτό πρωτάθλημα τρεις χρονιές στη σειρά (1932, 1933, 1934) και ήταν επίσης φιναλίστ στο πρωτάθλημα το 1939.

Η Νοέλ κέρδισε το 1933 το Εθνικό Πρωτάθλημα των ΗΠΑ και τον τίτλο του πρωταθλήματος γυναικών της ακτής του Ατλαντικού.

## Καριέρα στην αντισφαίριση
Με συμπαίκτρια την Γιαντβίγκα Γεντζεγιόβσκα, η Νοέλ έπαιξε στον τελικό του διπλού του Ρολάν Γκαρός το 1936 όπου έχασαν από τις Σιμόν Ματιέ και Μπίλι Γιορκ με 2-6, 6-4, 6-4. Στο Πρωτάθλημα αντισφαίρισης Ανατολικής Μεσογείου ήταν νικήτρια στο διπλό γυναικών το 1938 με συμπαίκτρια την Μαρί Λουίζ Χορν όπου νίκησαν στον τελικό τις Μπίλι Γιορκ και Γκρέισιν Γoυέλερ με 8-6, 7-5.

## Παραπομπές


Κατηγορία:Βρετανίδες αθλήτριες της αντισφαίρισης
Κατηγορία:Βρετανοί αθλητές της τοιχοσφαίρισης
Πέγκι Ντόουσον-Σκοτ

H **Πέγκι Ντόουσον-Σκοτ** (*[[αγγλικά]] : Peggy Dawson-Scott*), ήταν Βρετανίδα πρωταθλήτρια της αντισφαίρισης. Ντόουσον-Σκοτ από το όνομα του συζύγου της, το πατρικό της ήταν *Leila MacCorkindale*.

Στο Γουίμπλεντον έχει αγωνιστεί από το 1946 έως το 1959 έχωντας δώσει 68 παιχνίδια στο μονό, διπλό και μεικτό. Ήταν στα προημιτελικά του μονού το 1949, του διπλού το 1951 με συμπαίκτρια την Μπέτι Γουίλφορντ.

Στο Πρωτάθλημα αντισφαίρισης Ανατολικής Μεσογείου ήταν νικήτρια το 1949 στο διπλό με συμπαίκτρια την Τζόαν Κάρι και φιναλίστ στο μεικτό με συμπαίκτη τον Πιέρ Ζελάν όπου έχασαν από το ζευγάρι Γκοτφρίεντ φον Γκράμ - Τζόαν Κάρι με 6-2, 6-4 

## Παραπομπές


Κατηγορία:Βρετανίδες αθλήτριες της αντισφαίρισης
Αντώνης Βαβαγιάννης

Ο **Αντώνης Βαβαγιάννης** (1981) είναι Έλληνας δημιουργός κόμικς, μουσικός και δάσκαλος. Είναι κυρίως γνωστός για τη σειρά χιουμοριστικών στριπ *[[Κουραφέλκυθρα]].*

## Κόμικς
μικρογραφία|277x277εσ|Εξώφυλλο του πρώτου τεύχους του ''Φωτογράφου''

### Πορεία
Η καριέρα του Βαβαγιάννη ξεκίνησε το 2006 με το κόμικ *Ο Φωτογράφος*, για το οποίο έγραψε το σενάριο και ο Σπύρος Δερβενιώτης έκανε το σχέδιο. Το 2007, ο Βαβαγιάννης βραβεύτηκε ως ο Καλύτερος Σεναριογράφος στα Ελληνικά Βραβεία Κόμικς (τότε Comicdom Awards), βραβείο που ξανακέρδισε τον επόμενο χρόνο για το δεύτερο τεύχος. Την ίδια περίοδο, ιστορίες του Βαβαγιάννη εμφανίστηκαν στη *[[Γαλέρα (περιοδικό)|Γαλέρα]]* και το 2008, σε σκίτσο του Κώστα Φουτσίδη, έγραψε το *A.V.P.D. - Ano Vyziki Police Department*,

Από το 2007, ο Βαβαγιάννης δημοσίευε στο διαδίκτυο μια σειρά από χιουμοριστικά στριπ, υπό τον τίτλο *[[Κουραφέλκυθρα]]*. Από την αρχή κιόλας εμφανίστηκαν ορισμένοι από τους πιο αναγνωρίσιμους χαρακτήρες του Βαβαγιάννη, όπως ο Θείος Αιμίλιος και η μαθήτρια Ζοζεφίνα. Το 2008 κάποια από τα πρώτα στριπ εκδόθηκαν από την Comicdom Press, ενώ μέχρι σήμερα έχουν κυκλοφορήσει τέσσερις συγκεντρωτικοί τόμοι από την Jemma Press. Η σειρά τιμήθηκε το βραβείο Καλύτερου Διαδικτυακού Κόμικ του 2016 στα Ελληνικά Βραβεία Κόμικς, ενώ έχει κατά καιρούς λάβει διάφορες υποψηφιότητες.

Το 2015, κυκλοφόρησε ένα νέο κόμικ, σε συνεργασία με τον Θανάση Πετρόπουλο, ονόματι *Προτελευταίοι*, το οποίο ακολουθήθηκε τον επόμενο χρόνο από το άλμπουμ *Προτελευταίοι Ξανά*. Στο κόμικ αυτό, οι δύο δημιουργοί σχεδιάζουν στιγμιότυπα από τη διαδικτυακή ραδιοφωνική εκπομπή που παρουσιάζουν μαζί.

### Στυλ και επιρροές
Το σχεδιαστικό στυλ του Βαβαγιάννη έχει συγκριθεί με αυτό του South Park και χαρακτηρίζεται από απλοϊκές γραμμές και άγαρμπο στήσιμο. Ο ίδιος ο Βαβαγιάννης έχει πει ότι δεν το θεωρεί καλό, αλλά δεν επιθυμεί να το διορθώσει, καθώς ταιριάζει απόλυτα με το χιουμοριστικό περιεχόμενο. Στα κόμικς του κυριαρχούν σουρεαλιστικές καταστάσεις και ναΐφ χαρακτήρες.

Οι επιρροές του Βαβαγιάννη εντοπίζονται σε ένα ευρύ φάσμα Ελλήνων και ξένων δημιουργών, συμπεριλαμβανομένων των Αρκά, Γιάννη Καλαϊτζή, Μποστ, Γκάρι Λάρσον, Édika, Ρενέ Γκοσινί και Quino. Έξω από τον χώρο των κόμικς, σημαντική επίδραση στο χιούμορ του έχουν οι Monty Python και τα αδέλφια Μαρξ.

## Μουσική καριέρα
Ο Βαβαγιάννης παίζει κιθάρα, πιάνο και μαντολίνο για το συγκρότημα Empty Frame, το οποίο σχηματίστηκε το 2005. Το συγκρότημα έχει γράψει τη μουσική για την τηλεοπτική σειρά *Ηρωίδες*.

## Εργογραφία
* *Ο Φωτογράφος* (2006-2007, Ελληνικά Γράμματα) μαζί με τον Σπύρο Δερβενιώτη
# *Πες τυρί* (2006)
# *Κοίτα το πουλάκι* (2007)
* *A.V.P.D. - Ano Vyziki Police Department* (2008, Jemma Press) μαζί με τον Κώστα Φουτσίδη
* *Κουραφέλκυθρα* (2008, Comicdom Press)
* *Κουραφέλκυθρα* (2014-2019, Jemma Press)
# *Omnibus* (2014)
# *Light* (2015)
# *Διπλής όψης* (2016)
# *Εμένα μου φαίνονται συμπαθέστατα* (2017)
# *Παίχτε πανκ!* (2018)
# *Omnibus II* (2019)
* *Προτελευταίοι* (2015, Jemma Press)
* *Προτελευταίοι Ξανά* (2016, Jemma Press)

## Παραπομπές


Κατηγορία:Έλληνες δημιουργοί κόμικς
Κατηγορία:Έλληνες μουσικοί
Κατηγορία:Έλληνες δάσκαλοι
Αλπική χιονοδρομία

Το **αλπικό σκι** είναι ένα άθλημα κατάβασης από χιονισμένα υψώματα με σκι. Χαρακτηρίζεται από την αναγκαιότητα μηχανικής βοήθειας για να φτάσει κανείς στην κορυφή του λόφου, καθώς ο εξοπλισμός δεν επιτρέπει αποτελεσματικό περπάτημα ή πεζοπορία, σε αντίθεση με το cross-country σκι που χρησιμοποιούν συνδέσεις ελεύθερης ανάβασης. Συνήθως ασκείται σε χιονοδρομικά κέντρα που προσφέρουν υπηρεσίες όπως ανάβαση, τεχνητό χιονόδρομο και grooming, πρώτες βοήθειες και εστιατόρια.

## Παραπομπές


## Εξωτερικοί σύνδεσμοι

* Alpine Canada Alpin - Alpine Canada Alpin, National Governing Body for Ski Racing within Canada
* U.S. Ski and Snowboard Association - The National Governing Body for Ski Racing
* U.S. Ski Team - Bio information and stories on U.S. elite athletes
*  Retro Ski - ski history  
* Alpine Ski Database
* Colorado Ski Museum
Σουβλί

μικρογραφία|Σουβλί πάνω σε πιάνο
Το **σουβλί** είναι ξυλουργικό εργαλείο σχεδιασμού και δημιουργίας σημειακών σημαδιών. Χρησιμοποιείται για να χαράξει γραμμές που ακολουθούν πριόνια και σκαρπέλα για ενώσεις αρμών και άλλες ξυλουργικές διεργασίες.

## Κατασκευή

Το σουβλί είναι πρακτικά ένα ατσάλινο μεγάλο καρφί που η μια του άκρη έχει ακονιστεί ως ένα πολύ αιχμηρό σημείο ενώ η άλλη του άκρη είναι λαβή για χειρισμό από το ανθρώπινο χέρι.

## Χρήση
Η άκρη του σουβλιού με την ακίδα μπορεί να σέρνεται και να χαράζει το ξύλο αφήνοντας ένα ρηχό αυλάκι. Ακόμη χρησιμοποιείται για τη σημειακή στίξη του ξύλου, με την πίεση της ακίδας σε αυτό. Γενικότερα γίνεται χρήση του στη διαστασιολόγηση και το σημάδεμα κατά ακολουθία των νερών του ξύλου (ίσια). Μπορεί να χρησιμοποιηθεί και αντίθετα στα νερά του ξύλου (σόκορα), όμως στη διεργασία αυτή προτιμάται το κοπίδι.

Το σουβλί χρησιμοποιείται παραδοσιακά και στη δερματοποιία για τη δημιουργία ίχνους πάνω στο δέρμα. Χρησιμοποποιείται επίσης στο εμπόριο οχημάτων ή λαμαρίνας για τη διάτρηση οπών και τη χάραξη χραμμών σε μεταλλικά φύλλα. 

## Παραπομπές


## Βιβλιογραφικές πηγές
* 
* 
* 
* 

Κατηγορία:Εργαλεία
Κύπελλο Νορβηγίας (ποδόσφαιρο ανδρών)

Το **Κύπελλο Νορβηγίας**  είναι η κύρια διοργάνωση κυπέλλου στο νορβηγικό ποδόσφαιρο. Ξεκίνησε το 1902 και είναι η παλαιότερη ποδοσφαιρική διοργάνωση της χώρας. 

Πολυνίκες της διοργάνωσης είναι η Οντς ΜΚ και η Ρόσενμποργκ ΜΚ με 12 κατακτήσεις.

## Επίδοση ανά ομάδα

## Εξωτερικοί σύνδεσμοι
* Soccerway 
* RSSSF archive

## Παραπομπές

Κατηγορία:Ποδοσφαιρικές διοργανώσεις Νορβηγίας
Έρος Ραματσότι

Ο **Έρος Ραματσότι** (ιταλικά: *Eros Ramazzotti*, 28 Οκτωβρίου 1963) είναι Ιταλός τραγουδιστής και συνθέτης. 

## Καριέρα
Ο Ραματσότι γεννήθηκε το 1963 στη Ρώμη και κυκλοφόρησε τον πρώτο του single το 1982 με τίτλο "Ad un Amico". Το 1984 κέρδισε το βραβείο καλύτερου πρωτοεμφανιζόμενου στο Φεστιβάλ του Σαν Ρέμο και την επόμενη χρονιά κυκλοφόρησε τον πρώτο του δίσκο, το "Cuori agitati".

Από τα μέσα της δεκαετίας του '80 αρχίζει να γίνεται ευρέως γνωστός και λίγα χρόνια αργότερα γνωρίζει παγκόσμια επιτυχία ερμηνεύοντας τραγούδια στα ιταλικά και στα ισπανικά. Κατά τη διάρκεια της καριέρας του έχει συνεργαστεί με καλλιτέχνες όπως: Σερ, Τίνα Τέρνερ, Anastacia, Λουτσιάνο Παβαρότι, Αντρέα Μποτσέλι, Λάουρα Παουζίνι, Τζο Κόκερ και Κάρλος Σαντάνα.

Έχει κερδίσει τρεις φορές (1997, 2001 και 2004) το βραβείο καλύτερου Ιταλού τραγουδιστή και μία φορά (2003) το βραβείο καλύτερου Ποπ/Ροκ τραγουδιστή στα World Music Awards. Επίσης, έχει κερδίσει το βραβείο καλύτερου Ιταλού άνδρα καλλιτέχνη στα Μουσικά Βραβεία της Ιταλίας και το βραβείο Goldene Kamera για τον καλύτερο ξένο καλλιτέχνη.

## Παραπομπές


Κατηγορία:Ιταλοί τραγουδιστές
Κατηγορία:Ιταλοί συνθέτες
Κατηγορία:Ιταλοί βαρύτονοι
Κατηγορία:Ποπ μουσικοί
Κατηγορία:Νικητές World Music Awards
1η κατηγορία Νορβηγίας

Η **1η κατηγορία Νορβηγίας** αποτελεί το δεύτερο επίπεδο ποδοσφαιρικού πρωταθλήματος στο Σύστημα ποδοσφαιρικών πρωταθλημάτων Νορβηγίας. Το πρωτάθλημα δημιουργήθηκε το 1948 μέσω της αναδιοργάνωσης του Νορβηγικού συστήματος ποδοσφαιρικών πρωταθλημάτων. Επίσημα είναι ένα ημιεπαγγελματικό πρωτάθλημα. Σε αυτό συμμετέχουν 16 ομάδες.

## Παραπομπές

## Εξωτερικοί σύνδεσμοι
*
* Current 1. Division season - results, fixtures and league table at Soccerway
* First division - current season fixtures by round/date, at RSSSF

Κατηγορία:Ποδοσφαιρικές διοργανώσεις Νορβηγίας
Γενικό Συμβούλιο του Αράν

Το **Γενικό Συμβούλιο του Αράν** (Αρανικά: *Conselh Generau d'Aran*) είναι το αυτόνομο κυβερνών σώμα της περιφέρειας (ανεπίσημα θεωρείται *κομάρκα) *της Κοιλάδας του Αράν στην Καταλονία.

## Σύνθεση
Το Γενικό Συμβούλιο του Αράν αποτελείται από 13 μέλη που εκλέγονται κάθε τέσσερα χρόνια. Το Αράν διαιρείται σε έξι εκλογικές περιφέρειες:
* Αρτιές ε Γκαρός: 2 μέλη
* Καστιερό: 4 μέλη
* Ιρίσα: 1 μέλος
* Μαρκατόσα: 1 μέλος
* Πουζολό: 2 μέλη
* Κουάτρε Λοκς: 3 μέλη
Το Κόμμα Δημοκρατική Σύγκλιση του Αράν κατέχει 7 έδρες. Το κόμμα Ενότητα του Αράν έχει 5 έδρες και το Κόμμα Ανανέωσης του Αρτιές και Γκαρός έχει 1 έδρα.

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Καταλωνία-επέκταση
Κατηγορία:Κοιλάδα του Αράν
Στρέμεν

Η **Στρέμεν** είναι μια πόλη στη Νορβηγία. Απέχει 20 χιλιόμετρα από το Όσλο. Έχει 11410 κατοίκους με βάση την απογραφή του 2013. Στην πόλη βρίσκεται ένα από τα μεγαλύτερα εμπορικά κέντρα της χώρας, το Strømmen Storsente.

Κατηγορία:Πόλεις της Νορβηγίας
Σούπερ Καπ Νορβηγίας

Το **Super Cup** αποτελούσε ένα ποδοσφαιρικό αγώνα μεταξύ του πρωταθλητή Νορβηγίας και του κυπελλούχου Νορβηγίας (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου. Διεξήχθη μόνο 2 φορές:
*2009: **[[Στάμπεκ ΙΦ (ποδόσφαιρο)|Στάμπεκ ΙΦ]]** 3 - 1 Βολερένγκα ΙΦ
*2010: **[[Ρόσενμποργκ ΜΚ]]** 3 -1  Άαλεσουντ ΦΚ

## Παραπομπές

Κατηγορία:Ποδοσφαιρικές διοργανώσεις Νορβηγίας
Νορβηγια
Μπέρουμ

Το **Μπέρουμ** είναι ένας δήμος της Νορβηγίας στο Ακέρσους. Αποτελεί προάστιο του Όσλο. Βρίσκεται στις δυτικές ακτές της πόλης. Έχει το υψηλότερο εισόδημα ανά κάτοικο στη χώρα. Έχει ψηφιστεί σαν η καλύτερη τοποθεσία στη Νορβηγία για να ζει κανείς, λαμβανομένου υπόψιν τις κυβερνητικές και δημόσιες υπηρεσίες προς τους πολίτες.

## Παραπομπές

## Εξωτερικοί σύνδεσμοι
*
*Ιστοσελίδα δημοτικού συμβουλίου

Κατηγορία:Γεωγραφία της Νορβηγίας
Ελληνοχώρι Κορινθίας

Το **Ελληνοχώρι** (έως 1928 *Λιμοχώρι*) είναι χωριό του δήμου Βέλου-Βόχας του νομού Κορινθίας. Σύμφωνα με την απογραφή του 2011, ο πληθυσμός του ανέρχεται στους 335 κατοίκους.

## Γενικά και ιστορικά στοιχεία
Ο οικισμός είναι κτισμένος νοτιοδυτικά της Κορίνθου σε υψόμετρο 290 μέτρων και μέχρι το 1928 ονομαζόταν Λιμοχώρι. Αναφέρεται το 1853 στον δεύτερο τόμο των «Ελληνικών» του Ιάκωβου Ρίζου Ραγκαβή ως «αγροτική θέση», ενώ στις αρχές του 20ού αιώνα διέθετε σχολείο και παρήγαγε λάδι, κρασί και σταφίδες. Τον Ιούλιο του 1944, δεκατρείς κάτοικοι του οικισμού εκτελέστηκαν από άνδρες του ΕΛΑΣ με την κατηγορία των αντιδραστικών.

Διοικητικά υπαγόταν αρχικά στον δήμο Κορίνθου και στη συνέχεια στην επαρχία Κορίνθου ως έδρα κοινότητας. Το 1997 υπήχθη στον καποδιστιακό δήμο Βέλου, ενώ από το 2011 ανήκει στον καλλικρατικό δήμο Βέλου-Βόχας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Αδάμ Βαβουράκης

Ο **Αδάμ Κ. Βαβουράκης** (18.. - 4 Δεκεμβρίου 1945) ήταν Έλληνας πολιτικός από την Κρήτη, ο οποίος υπηρέτησε ως βουλευτής στην εκλογική περιφέρεια Ρεθύμνου. 

## Βιογραφικά στοιχεία
Γεννήθηκε τον 19ο αιώνα.  Εργάστηκε ως συμβολαιογράφος. Παντρεύτηκε την Καλλιόπη Α. Βαβουράκη και απέκτησαν παιδιά. Εξελέγη βουλευτής στην Κρητική Βουλή επί Κρητικής Πολιτείας το 1906. Ήταν ανάμεσα στους 126 πληρεξουσίους της Κρήτης που κατηγορήθηκαν από τον αρχαιολόγο Μίνωα Καλοκαιρινό για "εγκλήματα κατά του κρητικού λαού", αμφισβητώντας το πολιτικό σύστημα στο σύνολό του και το δεύτερο Κρητικό Σύνταγμα.. Τον Μάρτιο του 1910 εξελέγη βουλευτής στην Κρητική Βουλή λαμβάνοντας 377 ψήφους.

Απεβίωσε στην Αθήνα στις 4 Δεκεμβρίου 1945 και κηδεύτηκε την επομένη από το Πρώτο Νεκροταφείο Αθηνών.

## Παραπομπές


Κατηγορία:Βουλευτές της Κρητικής Πολιτείας
Ταξιάρχες Αχαΐας

Οι **Ταξιάρχες** (επίσημη ονομασία: **Ταξιάρχαι**) είναι μικρός πεδινός οικισμός του Νομού Αχαΐας, ο οποίος δεν απογράφεται πλέον. Αποτελούσε τμήμα της Τοπικής Κοινότητας Αράξου, και σύμφωνα με το «Πρόγραμμα Καλλικράτης» από 1/1/2011 ανήκε στο Δήμο Δυτικής Αχαΐας.

## Τοποθεσία
Ο οικισμός των Ταξιαρχών βρίσκεται σε πεδινή περιοχή στη Δυτική Αχαΐας: δυτικά του αεροδρομίου του Αράξου, νότια της Λιμνοθάλασσας Πάπα και του εκεί ιχθυοτροφείου, ανατολικά της Λιμνοθάλασσας Προκόπου, νότια και νοτιοανατολικά των υψωμάτων των Μαύρων βουνών, ανατολικά και πολύ κοντά της οχύρωσης του Τείχους των Δυμαίων, και νότια του οικισμού του Αράξου. Είναι κτισμένος πάνω στην οδική αρτηρία που οδηγεί από το χωριό του Αράξου τόσο προς το κεφαλοχώρι του Λάπα στα νότια όσο και προς την περιοχή της Στροφυλιάς και τη φημισμένη παραλία της «Καλόγριας» στα δυτικά.

Απέχει λιγότερο από ένα χλμ. από τον κύριο οικισμό του Αράξου, ενώ βρίσκεται σε υψόμετρο περίπου 5 μέτρων.

## Διοικητική εξέλιξη
Οι Ταξιάρχες είναι σχετικά καινούριος οικισμός καθώς αναγνωρίστηκε ως τέτοιος στις 14/03/1971, όταν και υπήχθη στην τότε Κοινότητα Αράξου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως τμήμα του πρώην Δημοτικού Διαμερίσματος Αράξου.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* *Αχαΐα*, Χάρτης νομού και σχέδια πόλεων, περιηγητικός χάρτης, ταξιδιωτικός οδηγός. Χάρτης σε κλίμακα 1:100.000 συμβατός με GPS, Εκδόσεις Όραμα, Ραφήνα χ.χ. ISBN 978-960-448-606-9.
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ταξιαρχών.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ταξιαρχών Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Κοινότητας Αράξου Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Δήμου Δυτικής Αχαΐας. eetaa.gr. Ανακτήθηκε: 23/07/2018.
* Οι Ταξιάρχες στο χάρτη. topoguide.gr. Ανακτήθηκε: 23/07/2018.

Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Εθνικό Πάρκο υγροτόπων Κοτυχίου Στροφυλιάς
Κατηγορία:Χωριά της περιφερειακής ενότητας Αχαΐας
Δημοκράτες της Καταλονίας

Οι **Δημοκράτες της Καταλονίας** (, DC) είναι ένα χριστιανοδημοκρατικό κόμμα υπέρ της ανεξαρτησίας της Καταλονίας. Οι ιδρυτές του είναι ο Αντόνι Καστελιά, ο Νούρια ντε Γκίσπερτ και ο Ζοάν Ριγκόλ. Το κόμμα ιδρύθηκε τον Ιούλιο του 2015 από πρώην μέλη της Δημοκρατικής Ένωσης της Καταλονίας (UDC), τα οποία ήταν δυσαρεστημένα για την αδύναμη υποστήριξη του κινήματος ανεξαρτησίας από το κόμμα τους. Το νέο κόμμα προσχώρησε στην συμμαχία του κόμματος *Μαζί για το Ναι* στις βουλευτικές εκλογές του Σεπτεμβρίου 2015. 

Στις Ισπανικές γενικές εκλογές του 2015 το κόμμα ήταν μέλος του συνασπισμού Δημοκρατίας και της Ελευθερίας.

## Παραπομπές


## Εξωτερικοί σύνδεσμοι
* Επίσημη ιστοσελίδα (Καταλανικά)
Κατηγορία:Κόμματα της Καταλονίας
Ιωάννης Χρυσοκέρης

Ο **Ιωάννης Χρυσοκέρης** (1912 - 15 Ιουλίου 1984), του Τριαντάφυλλου, ήταν Έλληνας καθηγητής Πανεπιστημίου.

## Βιογραφία
Καταγόταν από την Κωνσταντινούπολη.

Δίδαξε στην ΑΣΟΕΕ και ήταν πρύτανης του Οικονομικού Πανεπιστημίου από το 1970 ως το 1973.  
Επιμελήθηκε μεταφράσεις, όπως το έργο "Γενική οικονομική επιχειρήσεων" του Μ. Ρ. Λέμαν.

Πέθανε σε ηλικία 72 ετών τον Ιούλιο του 1984 καταλείποντας τη σύζυγό του, Ελένη και ετάφη στις 16 Ιουλίου στο νεκροταφείο της Νέας Σμύρνης.
## Διατριβές
*"Βιομηχανικός Λογισμός" (1962)

## Παραπομπές


Κατηγορία:Καθηγητές Οικονομικού Πανεπιστημίου Αθηνών
Αντώνιος Πυλιώτης

Ο **Αντώνιος Πυλιώτης** του Νέστορος (1910 - 23 Ιουλίου 1984)  ήταν Έλληνας δικηγόρος. Διετέλεσε Νομάρχης την δεκαετία του ' 60.
## Σταδιοδρομία
Καταγόταν από τους Γαργαλιάνους Μεσσηνίας. Εργάστηκε ως δικηγόρος. Διορίστηκε Νομάρχης Λευκάδας το 1964 υπηρετώντας ως το 1965 και στη συνέχεια Νομάρχης Λέσβου το 1965, παραμένοντας στο νησί αυτό νομάρχης ως το 1967. Με τη σύζυγό του, Κλεοπάτρα, απέκτησε έναν γιο, τον Στυλιανό, και μία κόρη, τη Μάρθα.

Πέθανε σε ηλικία 74 ετών έπειτα από μακροχρόνια ασθένεια και κηδεύτηκε στις 24 Ιουλίου 1984 από τον ιερό ναό Αγίου Νικολάου οδού Αχαρνών, ενώ ετάφη στο νεκροταφείο Αναστάσεως Πειραιώς.
## Παραπομπές


Κατηγορία:Νομάρχες Λέσβου
Κατηγορία:Νομάρχες Λευκάδας
Πίσω Συκέα Αχαΐας

Η **Πίσω Συκεά** (εναλλακτικά: **Πίσω Συκιά** ή απλά **Συκιά**) είναι πεδινός οικισμός του Νομού Αχαΐας, ευρισκόμενος στα δυτικό τμήμα του καθώς και σε μικρή απόσταση από τον οικισμό της κωμόπολης της Κάτω Αχαΐας, ανήκοντας διοικητικά στην ομώνυμη Δημοτική Κοινότητα της Δημοτικής Ενότητας Δύμης του Δήμου Δυτικής Αχαΐας.

Κατά την απογραφή του 2011 βρέθηκε να έχει μόνιμο πληθυσμό μόλις 9 κατοίκους, ενώ κατά την προηγούμενη απογραφή αυτήν του 2001 είχε 142 κατοίκους.

## Τοποθεσία
Βρίσκεται σε μια πεδινή τοποθεσία της δυτικής Αχαΐας σε υψόμετρο περίπου 15 μέτρων καθώς και στην ανατολική απόληξη του χαμηλού λόφου της Αχαγιάς σε παράπλευρη θέση δυτικά του ποταμό Πείρου, λίγο πριν τις εκβολές του. Εγγύς, γύρω του οικισμού βρίσκονται: Η Κάτω Αχαΐα, ο Άνω και Κάτω Αλισσός και τα Στεναΐτικα.

Η Πίσω Συκέα απέχει περί τα 22 χιλιόμετρα από την πόλη της Πάτρας, καθώς και 1,5 χιλιόμετρο από το κέντρο της Κάτω Αχαΐας, ευρισκόμενη μόλις μισό χιλιόμετρο (500 μέτρα) από τον οικισμό της.

## Ιστορικά στοιχεία
Δημιουργήθηκε κατά τα τέλη του τέλη του 19ου αιώνα από κάτοικους του χωριού Συκιές Νεζερών της ορεινής Αχαΐας. Αναγνωρίστηκε επίσημα ως οικισμός στις 16/05/1928 και υπήχθη στην τότε Κοινότητα Κάτω Αχαΐας, ανήκοντας σε αυτήν αποτελώντας μέρος της σε όλες τις διοικητικές μεταβολές που ακολούθησαν (σήμερα Δημοτική Κοινότητα). Αρχικά ονομαζόταν "Συκιά", ενώ μετέπειτα και συγκεκριμένα στις 16/10/1940 η ονομασία άλλαξε σε "Πίσω Συκέα".

## Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω του παρακείμενου τερματικού σταθμού «Κάτω Αχαΐα / Kato Achaia».

## Δείτε επίσης
* Συκιές Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* 
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Συκιά.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πίσω Συκέας Αχαΐας. Eetaa.gr.
* Επίσημη ιστοσελίδα Δήμου Δυτικής Αχαΐας. Dimosdymaion.gr.

Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Σίμος Αιτωλοακαρνανίας

Ο **Σίμος** ή η **Σίμου**, είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 840 μέτρων. Σύμφωνα με την εφαρμογή του προγράμματος Καλλικράτης, μαζί με τον Κάμπο και το Παλαιοχώρι συναποτελούν την Τοπική Κοινότητα Σίμου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2021, είναι 46 κάτοικοι. 

## Γεωγραφικά - Ιστορικά στοιχεία
Ο Σίμος είναι κτισμένος στις νοτιοδυτικές πλαγιές του όρους Καλπάκι, ανάμεσα στα χωριά Κάμπος, Παλαιοχώρι, Ποκίστα. Βρίσκεται βόρεια της Ναυπάκτου σε απόσταση περίπου 29 χλμ. Το χωριό υπάρχει από τους βυζαντινούς χρόνους και το όνομά του μάλλον προέρχεται από φεουδάρχη της περιόδου αυτής. Οι κάτοικοι το αποκαλούν «Σίμου» και έτσι το αναφέρει ο Γάλλος περιηγητής Φρανσουά Πουκεβίλ, την περίοδο της τουρκοκρατίας, μεταξύ των χωριών της περιοχής των Κραβάρων με πληθυσμό 40 οικογένειες. 

### Απογραφές πληθυσμού

## Αξιοθέατα
Ο Σίμος φημιζόταν για τους μαστόρους του, γι' αυτό και έχει πολλά παραδοσιακά κτίρια, μερικά από τα οποία έχουν χαρακτηριστεί νεότερα μνημεία: 
* το κτίριο του Δημοτικού Σχολείου, που κτίστηκε το 1900 με δαπάνη του κληροδοτήματος Ανδρέα Συγγρού.  
* το Κοινοτικό κατάστημα, ένα παραδοσιακό τριώροφο κτίριο του 1900 που κτίστηκε κατοικία, εμπορικό κατάστημα και δημαρχείο. 
* ο Ιερός Ναός Γενεσίου Θεοτόκου, χαρακτηριστικό δείγμα της μεταβυζαντινής εκκλησιαστικής αρχιτεκτονικής της ορεινής Ναυπακτίας με τρίκλιτη βασιλική ηπειρωτικού τύπου και χαρακτηριστικό καμπαναριό. 
* το πέτρινο γεφύρι «Πόριαρη» που συνδέει τον Κάμπο με τα Στύλια και βρίσκεται στον χείμαρρο Πόριαρη, παραπόταμο του Ευήνου. 
Αξιόλογα κτίσματα θεωρούνται το "αρχοντικό των Ξυδαίων", οικογένειας στρατιωτικών και πολιτικών από την οποία προερχόταν ο οπλαρχηγός και αγωνιστής του 1821 Θύμιος Ξύδης που σκοτώθηκε στη μάχη στο Κρεμμύδι της Πυλίας, ο ανακαινισμένος μύλος του "Γιαννιά Μπουλέ", η πέτρινη βρύση “Λιονταράκι” στο κέντρο του χωριού, η τοξωτή μεγάλη πέτρινη βρύση με ανάγλυφη κεφαλή λιονταριού και η "Τρανή Βρύση" στην έξοδο του χωριού.     

## Εξωτερικοί σύνδεσμοι
* Σίμου  από το http://www.nafpaktos.gr    
* Διαδρομή στην κοιλάδα Πόριαρη από το http://www.agro-tour.net    

## Βιβλιογραφία
* Γρηγόρης Β. Σκαφίδας, *Σίμου Ναυπακτίας. Ιστορία και παράδοση*, Αθήνα 2018.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ποκίστα Αιτωλοακαρνανίας

Η **Ποκίστα** είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 900 μέτρα. Έχει πληθυσμό 60 κατοίκους, σύμφωνα με την απογραφή του 2011 και αποτελεί την Τοπική Κοινότητα Ποκίστης που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφία - Ιστορία
Η Ποκίστα είναι κτισμένη μέσα σε χαράδρα, σε κατωφερικό έδαφος, στις νοτιοδυτικές πλαγιές του όρους Καλπάκι. Το χωριό βρίσκεται στον επαρχιακό δρόμο Ναυπάκτου - Πλατάνου - Ψηλός Σταυρός, ανάμεσα στα χωριά Δορβιτσιά, Σίμος, Πλάτανος και απέχει 32 χλμ. βόρεια από την Ναύπακτο. 
Το παλιό όνομα του χωριού συναντάται γραμμένο **Πωκίστα** και έτσι το καταγράφει ο  Γάλλος περιηγητής Φρανσουά Πουκεβίλ αναφέροντάς την μεταξύ των χωριών της περιοχής Κραβάρων και καταγράφοντάς την να κατοικείται από 15 οικογένειες. Το 1912 συστάθηκε κοινότητα Πωκίστας, ενώ το 1940 το όνομα διορθώθηκε σε Ποκίστα. Το όνομα της σύμφωνα με ορισμένους έχει σχέση με τον "πόκο", δηλαδή το μαλλί από το κούρεμα των προβάτων, ενώ με άλλους ότι προέρχεται από τη λέξη "ποτίστα", δηλαδή "ποτίστρα" που αφθονούσαν στη περιοχή λόγω των πολλών πηγών της περιοχής. Το χωριό ήταν παλαιότερα στη θέση "Παλιοχώρι".

### Απογραφές πραγματικού πληθυσμού (''de facto'')

## Εξωτερικοί σύνδεσμοι
* Ποκίστα  από το http://www.nafpaktos.gr
* Η ιστοσελίδα http://www.pokista.gr/
* Η Ποκίστα από το https://web.archive.org/web/20171101004828/http://www.kravara.com/

## Παραπομπές


Κατηγορία:Κράβαρα
Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Σόγκνταλ

Η **Σόγκνταλ** είναι ένας δήμος της Νορβηγίας. Αποτελείται από πολλά χωριά. Διοικητικό κέντρο του δήμου είναι το χωριό Σόγκνταλσφλορα. Παραδοσιακά αποτελεί ένα αγροτικό δήμο, με τη βιομηχανία της περιοχής να επικεντρώνεται στην προώθηση των αγροτικών και δασικών προϊόντων.

## Παραπομπές


## Εξωτερικοί σύνδεσμοι
*
*Επίσημη ιστοσελίδα δήμου

Κατηγορία:Γεωγραφία της Νορβηγίας
Σόγκνταλσφλορα

Η **Σόγκνταλσφλορα** είναι ένα νορβηγικό χωριό. Αποτελεί το διοικητικό κέντρο του δήμου Σόγκνταλ. Το 2013 είχε πληθυσμό 3547 κατοίκους. Στο χωριό βρίσκεται η έδρα της ποδοσφαιρικής ομάδας Σόγκνταλ Φούτμπαλ.

## Παραπομπές

Κατηγορία:Γεωγραφία της Νορβηγίας